CELEX: 32012B0598
Language: et
Date: 2012-05-10 00:00:00
Title: 2012/598/EL: Euroopa Parlamendi otsus, 10. mai 2012 , Euroopa Liidu Põhiõiguste Ameti 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/281
            
         EUROOPA PARLAMENDI OTSUS,
   10. mai 2012,
   Euroopa Liidu Põhiõiguste Ameti 2010. aasta eelarve täitmisele heakskiidu andmise kohta
   (2012/598/EL)
   EUROOPA PARLAMENT,
   
               —
            
            
               võttes arvesse Euroopa Liidu Põhiõiguste Ameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Põhiõiguste Ameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (3) eriti selle artiklit 21,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0122/2012),
            
         
               1.
            
            
               annab heakskiidu Euroopa Liidu Põhiõiguste Ameti direktori tegevusele ameti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Põhiõiguste Ameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 9.
   
      (2)  EÜT L 248, 16.9.2002, lk 1.
   
      (3)  ELT L 53, 22.2.2007, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Liidu Põhiõiguste Amet
            
            
               2006
            
            
               2007
            
            
               2008
            
            
               2009
            
         
               Tulemused
            
            
               —
            
            
               
                           —
                        
                        
                           Amet peaks püüdma teha koostööd teiste inimõiguste valdkonnas tegutsevate institutsioonidega.
                        
                     
            
               
                           —
                        
                        
                           Saavutuste hindamisse tuleks sisse viia SMART-eesmärgid (täpsed, mõõdetavad, saavutatavad, asjakohased ja ajaliselt piiritletud) ja RACER-näitajad (asjakohased, heakskiidetud, usaldusväärsed, lihtsad ja töökindlad).
                        
                     
            
               —
            
         
               Eelarve haldamine ja finantsjuhtimine: hankemenetlused
            
            
               
                           —
                        
                        
                           Amet ei järginud eelarve esitamise eeskirju.
                        
                     
                           —
                        
                        
                           Probleemid eelarve haldamises.
                        
                     
            
               
                           —
                        
                        
                           Usaldusväärse finantsjuhtimise põhimõtet on ohustanud avaldatud finantshindamise meetod: see on vähendanud hinnakriteeriumi suhtelist tähtsust (oodates uut hindamismeetodit).
                        
                     
                           —
                        
                        
                           Seoti peaaegu kõik assigneeringud (14 200 000 eurost 13 900 000 eurot).
                        
                     
            
               
                           —
                        
                        
                           Usaldusväärse finantsjuhtimise põhimõtet on ohustanud avaldatud finantshindamise meetod; see on vähendanud hinnakriteeriumi suhtelist tähtsust.
                        
                     
            
               
                           —
                        
                        
                           Nõuab tungivalt, et amet parandaks eelarve ja värbamise kavandamist, et suurendada sidusust eelarve- ja personalivajaduse prognoosimise vahel.
                        
                     
                           —
                        
                        
                           Kutsub ametit üles tegema edusamme pakkumiste realistliku hindamise tagamiseks.
                        
                     
         
               Personal
            
            
               —
            
            
               —
            
            
               —
            
            
               —
            
         
               Siseaudit
            
            
               —
            
            
               —
            
            
               
                           —
                        
                        
                           Amet täitis kõik siseauditi talituse soovitused.
                        
                     
            
               
                           —
                        
                        
                           Siseauditi talituse üheksast soovitusest neli on ameti poolt siiani ellu viimata.
                        
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/282
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Liidu Põhiõiguste Ameti 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Liidu Põhiõiguste Ameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Põhiõiguste Ameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (3) eriti selle artiklit 21,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0122/2012),
            
         
               A.
            
            
               arvestades, et kontrollikoda märkis, et ta sai piisava kindluse Euroopa Liidu Põhiõiguste Ameti (edaspidi „amet”) 2010. aasta raamatupidamise aastaaruande usaldatavuse ning selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu ameti direktori tegevusele selle 2009. aasta eelarve täitmisel (5) ning palus eelarve täitmisele heakskiidu andmise otsusele lisatud resolutsioonis keskusel teha muu hulgas järgmist:
               
                           —
                        
                        
                           nõudis tungivalt, et amet parandaks oma eelarve ja värbamise kavandamist, et suurendada sidusust eelarve- ja personalivajaduse prognoosimise vahel;
                        
                     
                           —
                        
                        
                           kutsus ametit üles tegema edusamme pakkumiste realistliku hindamise tagamiseks;
                        
                     
                           —
                        
                        
                           kutsus ametit üles viima ellu siseauditi talituse nelja esitatud soovitust;
                        
                     
         
               C.
            
            
               arvestades, et ameti 2010. aasta eelarve oli kokku 20 200 000 eurot, mis on 17,44 % suurem kui 2009. aasta eelarve;
            
         
               D.
            
            
               arvestades, et Euroopa Liidu esialgne toetus ameti 2010. aasta eelarvesse oli 19 100 000 eurot, mis on võrreldes 2009. aasta 17 000 000 euroga (6) 12,35 % rohkem;
            
         
      Eelarve haldamine ja finantsjuhtimine
   
   
               1.
            
            
               tuletab meelde, et liidu esialgne toetus ametile 2010. aastaks oli 19 100 000 eurot; märgib, et sellele summale lisati ülejäägi tagasinõudmisel saadud 900 000 eurot, mistõttu liidu kogupanus oli 20 000 000;
            
         
               2.
            
            
               võtab ameti eelarve haldamise ja finantsjuhtimise aruande põhjal teadmiseks, et eelarveaastal 2010 tehti kaks paranduseelarvet 212 010 euro suuruses summas; märgib eelkõige, et neil kahel paranduseelarvel oli kaks eesmärki:
               
                           —
                        
                        
                           võtta arvesse Horvaatia osalust ameti töös;
                        
                     
                           —
                        
                        
                           osutada, et ühe kolmandiku igakuisest üürist ajavahemikus jaanuarist kuni detsembrini 2010 sai amet Austria ametiasutustelt;
                        
                     
         
               3.
            
            
               märgib eelarve haldamise ja finantsjuhtimise aruandele tuginedes, et 13 830 000 eurot oli ette nähtud halduskuludeks ja 6 170 000 eurot eraldati tegevuskuludeks; märgib, et eeltoodud arvude alusel on näha, et võrreldes 2009. aasta lõpliku eelarvega suurenesid halduskulud 13 % ja tegevuskulud 26 %;
            
         
               4.
            
            
               kinnitab ameti andmetel, et liidu toetuse rakendamise määr jäi samasuguseks nagu eelmisel aastal ja oli 100 % ning et eelarve täitmise määr maksete osas oli 2010. aastal 61,65 % võrreldes 2009. aasta 60,64 protsendiga; võtab murega teadmiseks, et III jaotise („Tegevuskulud”) täitmise määr maksete osas oli kõigest 28,08 %; palub ametil seetõttu teha täiendavaid jõupingutusi ja võtta asjakohaseid meetmeid, et tagada suurem eelarve täitmise määr maksete osas, eelkõige III jaotise puhul;
            
         
               5.
            
            
               väljendab heameelt selle üle, et amet on välja arendanud projektijuhtimistarkvara (MATRIX), mis on tõhus arvutipõhine vahend projektikavade ühtsel viisil koostamiseks ja dokumenteerimiseks ning projektide elluviimiseks ja juhtimiseks ning mida siseauditi talituse poolt 2011. aasta märtsis korraldatud eelarve kavandamise ja selle jälgimise auditi kohaselt peeti parimaks tavaks ja eeliseks; väljendab heameelt ameti kavatsuse üle siduda MATRIX ABAC-raamatupidamissüsteemiga, et edastada teavet kulukohustuste ja maksete assigneeringute taseme kohta;
            
         
      Assigneeringute ülekandmine ja ümberpaigutused
   
   
               6.
            
            
               nõuab, et amet parandaks eelarve täitmise kavandamist, et vähendada ülekandmiste kõrget taset (6 900 000 eurot); märgib eelkõige, et kontrollikoja andmetel sidus amet 48 % ehk 4 600 000 eurot oma aasta tegevuskulude eelarvest (III jaotis) kulukohustustega 2010. aasta detsembris; leiab, et kulutuste nii suures mahus koondumisel aasta viimastesse nädalatesse on oluline mõju ülekandmiste tasemele, ning rõhutab vajadust parandada ameti eelarve täitmise kavandamist; võtab ametilt teadmiseks, et amet on äsja võtnud kasutusele eelarvemooduli, mis peaks võimaldama tal kavandada igal aastal järgmisse eelarveaastasse üle kantavate assigneeringute hulka;
            
         
               7.
            
            
               võtab siiski teadmiseks ameti avalduse, et amet on võtnud asjakohased meetmed (nt kavandamine kaks aastat ette), et parandada eelarve täitmise jaotamist kogu aasta peale ja vältida koondumist viimasesse kuusse;
            
         
               8.
            
            
               teeb ameti andmetel kindlaks, et 2009. aastast automaatselt 2010. aastasse üle kantud assigneeringute kasutamise määr ulatus 2010. aastal 94 protsendini, nii et kasutamata jäi 414 633 eurot;
            
         
               9.
            
            
               märgib eelarve haldamise ja finantsjuhtimise aruande põhjal, et haldusnõukogu kiitis heaks kaks eelarve ümberpaigutust kogusummas 2 791 055 eurot; märgib, et ümberpaigutused olid seotud I jaotises („Personalikulud”) tekkinud ülejäägi jaotamisega, mille tingisid viivitused personali töölevõtmisel;
            
         
               10.
            
            
               tõdeb ameti eelarve haldamise ja finantsjuhtimise aruande põhjal, et ameti direktor andis loa teha eelarves 14 ümberpaigutust koguväärtuses 228 111 eurot; märgib ameti andmetele tuginedes, et ümberpaigutused puudutavad peamiselt parandusmeetmeid, mis olid vajalikud aasta töökava tõhusaks rakendamiseks ning halduskuludeks;
            
         
               11.
            
            
               võtab murelikult teadmiseks kontrollikoja tähelepaneku, mille kohaselt seoti 48 % aasta tegevuskulude eelarvest kulukohustustega alles 2010. aasta viimasel kuul, mistõttu tuli järgmisse aastasse üle kanda suures summas assigneeringuid; toetab püüdlusi, mida amet sellise olukorra vältimiseks tulevikus teeb ja mis seisnevad selles, et amet kavandab tegevust kaks aastat ette ning seab eelarve täitmise eesmärke kogu aastaks; palub ametil tagada, et ameti eelarve kavandamine võimaldaks parlamendi ühekordsete taotluste täitmist; märgib, et peaaegu kõik 2011. aastasse üle kantud summad kasutati ära, mis tähendab, et 2010. aasta lõplik täitmismäär oli 98,55 %;
            
         
               12.
            
            
               kutsub ametit üles võtma vajalikke meetmeid, et teha kindlaks ja lahendada peamised takistused, mis on seotud eelarvekulude, projektide rahastamise, töölevõtmise ning õiguslike ja halduslike piirangutega, et tagada eelarve tulemuslik haldamine;
            
         
      Personal
   
   
               13.
            
            
               märgib eelarve haldamise ja finantsjuhtimise aruande põhjal, et ametil oli raskusi kanditaatide leidmisega lähetuses olevate riiklike ekspertide ametikohtadele; märgib pettumusega, et kaks edukat kandidaati loobusid soovist saada lähetust Euroopa Liidu Põhiõiguste Ameti juurde;
            
         
               14.
            
            
               märgib, et ameti eelarve täitmisele heakskiidu andmine peaks ka edaspidi põhinema sellel, millised on olnud ameti töötulemused aasta jooksul;
            
         
               15.
            
            
               märgib murelikult, et töölevõtmismenetluste lõpetamine viibis ja et seetõttu suudeti 2010. aastal täita 72 ametikohast ainult 59; palub ametil võtta kõik meetmed, et vältida sellise olukorra kordumist; võtab murega teadmiseks väidetava töötajate ahistamise ja algatatud kohtuasja; nõuab, et amet tegeleks nende väidetega asjakohaselt; kutsub ametit üles selgitama teavitajate kohtlemist ja esitama parlamendile kirjaliku aruande teavitajate kaitsmist käsitlevate eeskirjade kohaldamise kohta;
            
         
               16.
            
            
               märgib murelikult, et kontrollikoda märkis juba 2009. aasta eelarve täitmisele heakskiidu andmise menetluse käigus, et amet peaks eelarve ja töölevõtmise kavandamist parandama ja seda eelkõige täitmata ametikohtade kõrget määra (21 %) ja ülekantud assigneeringute suurt summat arvestades; kordab, et amet peab võtma kõik vajalikud meetmed olukorra parandamiseks;
            
         
      Tulemused
   
   
               17.
            
            
               võtab aasta tegevusaruande põhjal teadmiseks, et amet kiitis heaks hea haldustava eeskirja, mille eesmärk koos personalieeskirjadega on tagada eetiline käitumine, hoiduda huvide konfliktidest, vältida pettust ja julgustada teatama rikkumistest; märgib peale selle, et töölevõtmismenetlustes ja hangete valikukomisjonides kohaldatakse erimeetmeid teadlikkuse parandamiseks ning huvide konfliktide vältimiseks (deklaratsioonid);
            
         
               18.
            
            
               märgib rahuloluga, et sisekontrolli täiendava tugevdamise eesmärgil kavatseb amet parandada vääritust teost teatamist käsitlevate eeskirjade rakendamist ja vääritust teost teatajate kaitset ning et parandamisega seotud meetmed on kavas rakendada 2012. aasta jooksul; kutsub ametit üles teavitama eelarve täitmisele heakskiidu andmise eest vastutavat institutsiooni eelnevaga seoses võetud meetmetest;
            
         
      Siseaudit
   
   
               19.
            
            
               kinnitab, et siseauditi talitus jälgis oma 2010. aastal antud soovituste täitmist; märgib eelkõige, et kõik need soovitused viidi ellu;
            
         
               20.
            
            
               võtab ametilt teadmiseks, et siseauditi talitus korraldas 2011. aasta märtsis eelarve kavandamise ja selle jälgimise auditi ning esitas üksteist soovitust, millest ühte peeti väga oluliseks, seitset oluliseks ja kolme soovitavaks; võtab teadmiseks ameti teadaande, mille kohaselt siseauditi talitus pidas üheteistkümnest soovitusest kümmet täideviiduks ja ühe olulise soovituse täideviimine loeti käimasolevaks;
            
         
               21.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               22.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (7) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 9.
   
      (2)  EÜT L 248, 16.9.2002, lk 1.
   
      (3)  ELT L 53, 22.2.2007, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 220.
   
      (6)  6
      ELT L 64, 12.3.2010, lk 1037.
   
      (7)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).